Politikerne har her til aften besluttet at indføre få særligt billige færgeafgange mellem Læsø og Frederikshavn udelukkende for øens erhvervsliv. - Der ud over ser vi på hvilke muligheder, vi har i øvrigt, for blandt at søge tilskud hos EU på grund af vores geografiske forhold. Måske er der mulighed for at gøre brug af en såkaldt ulempe-fortolkning, ligesom vi vil arbejde for at få ændret reglerne for Ø-støtte til landbruget, hvilket også vil gavne situationen på Læsø, siger borgmester Olav Juul Gaarn Larsen (Venstre). Stemningen på øen har de seneste uger været anspændt, krisen kradser og oveni, mener erhvervslivet, de er dobbeltramte med høje fragtafgifter på færgebilletten. Nu kan erhvervslivet se frem til udvalgte afgange til en reduceret pris - på blot 20 procent af den hidtidige pris. Det er havnene i Læsø og Frederikshavn der tjener på disse afgange, da det er afgifter for at få færgen i havn.

Referat:
Kommunalbestyrelsen på Læsø er klar med en hjælpende hånd til det trængte erhvervsliv på øen.